钦定古今图书集成/理学汇编/学行典/第272卷 > 胡锐
## 钦定古今图书集成/理学汇编/学行典/第272卷 > 胡锐

按《济南府志》：“胡锐，淄川人。雅宜恬旷，居恒恂恂若愚
人。而胸次芥轩冕，弃名求闲，筑圃丰水之阳。长溪静
碧，远墅凝青，垣临一水，屋背万竿，日徙倚其中，萧然
世外。时读黄老话耕樵客至，钓鲜烹葵，意陶陶乐也。
尤精岐黄术，药臼自随，凡以沈痾造者，辄一一起之，
盖四十馀稔，迹不至篱以外。年九十八，无疾而逝。”